பொட்டாசியம் பெண்டாகுளோரோநைட்ரிடோ ஓசுமேட்டு

பொட்டாசியம் பெண்டாகுளோரோநைட்ரிடோ ஓசுமேட்டு (Potassium pentachloronitridoosmate) என்பது K2[OsCl5N] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நைட்ரசன்  அணு +6 என்ற ஆக்சிசனேற்ற நிலையில் உள்ள ஓசுமியம் அணுவுடன் நேரடியாகப் பிணைக்கப்பட்டுள்ளதால், இது ஒரு உண்மையான நைட்ரைடு ஆகும்.

தயாரிப்பு
பொட்டாசியம் குளோரைடு முன்னிலையில் பொட்டாசியம் ஓசுமியமேட்டை குளிர்ந்த ஐதரோகுளோரிக் அமிலத்துடன் சேர்த்து வினைபுரியச் செய்வதன் மூலம் பொட்டாசியம் பெண்டாகுளோரோநைட்ரிடோ ஓசுமேட்டு சேர்மம் தயாரிக்கப்படுகிறது.

KOsO3N + KCl + 6HCl → K2OsCl5N + Cl2  + 3H2O

பண்புகள்
பொட்டாசியம் பெண்டாகுளோரோநைட்ரிடோ ஓசுமேட்டு என்பது தண்ணீரில் எளிதில் கரையக்கூடிய ஒரு சிவப்பு நிறத் தூள் ஆகும். இதன் கரைசல்கள் மெதுவாக சிதைகின்றன. ஐதரோகுளோரிக் அமிலத்தில் இது கரையும். ஆனால் கரிமக் கரைப்பான்களில் கரையாது. மேலும் இது காரத்தில் சிதைகிறது. பட்டகத்தைப் போன்ற படிகங்களை உருவாக்குகிறது.

வினைகள்
ஓசோன் இந்த சேர்மத்தை மீண்டும் பொட்டாசியம் ஓசுமியமேட்டாக ஆக்சிசனேற்றம் செய்யும். ஐதரசன் குளோரைடும் வெள்ளீயக் குளோரைடும் இதை K2Os(NH2)Cl5ஆகக் குறைக்கின்றன. இது பொட்டாசியம் அறுகுளோரோ ஓசுமேட்டின் அமைடாகக் கருதப்படுகிறது.

மேற்கோள்கள்

பகுப்பு:பொட்டாசியம் சேர்மங்கள்
பகுப்பு:ஓசுமியம் சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
பகுப்பு:நைட்ரைடுகள்